**ACTA DE LA SESSIÓ ORDINÀRIA CELEBRADA PEL PLE DE L’AJUNTAMENT DE MONTCLAR, EL DIA 5 DE MARÇ DE 2014.**

A la sala d’actes de l’Ajuntament de Montclar, essent les 17:00 hores del dia cinc de març de dos mil catorze, es constitueix a la Casa Consistorial el Ple de l’Ajuntament, sota la presidència del Sr. Alcalde Josep Vilar i Tristany, per tal de celebrar sessió ordinària, en primera convocatòria.

 Assisteixen a l’acte els senyors: El Sr. Romà Giró i Sobrevias, el Sr. Josep Circuns i Parera i la Sra. Dolors Parera i Guijarro. Excusa la seva presència el Sr. Josep Rosas Rafart.

Actua com a secretària, la Sra. Elisabet Fustagueras i Ruiz.

Comprovat el quòrum d’assistència compleix allò que disposa l’article 98 del Decret Legislatiu 2/2003, de 28 d’abril, pel qual s’aprova el Text Refós de la Llei Municipal i de Règim Local de Catalunya, el Sr. Alcalde obre la sessió, amb subjecció a l’ordre del dia de la convocatòria.

S’obre la sessió, amb estricta subjecció a l'ordre del dia de la convocatòria:

1.- PROPOSTA APROVACIÓ ACTA SESSIÓ ANTERIOR.

2.- PROPOSTA APROVACIÓ DONACIÓ DE COMPTE DECRETS ALCALDIA.

3.- PROPOSTA APROVACIÓ INICIAL PRESSUPOST EXERCICI 2014.

4.- PROPOSTA INICI EXPEDIENT PER LA CONTRACTACIÓ DE L’OBRA DE PAVIMENTACIÓ DE LA PLAÇA DE MONTCLAR, 2ª FASE.

5.- PROPOSTA APROVACIÓ COMPTES DE RECAPTACIÓ DE L’ORGT, EXERCICI 2013.

6.- PROPOSTA MODIFICACIÓ FITXER XISSAP.

7.- PROPOSTA D’APROVACIÓ DE LA FORMALITZACIÓ DEL CONFLICTE EN DEFENSA DE L’AUTONOMIA LOCAL CONTRA LA LEY 27/2013, DE 27 DE DICIEMBRE, DE RACIONALIZACIÓN Y SOSTENIBILIDAD DE LA ADMINISTRACIÓN LOCAL.

8.- PROPOSTA DONACIÓ COMPTE LIQUIDACIÓ PRESSUPOST EXERCICI 2013.

9.- PROPOSTA APROVACIÓ DE L’ACTA DE LES OPERACIONS DE DELIMITACIÓ ENTRE ELS TERMES MUNICIPALS DE L’ESPUNYOLA I DE MONTCLAR.

10.-ASSUMPTES SOBREVINGUTS.

11.- INFORMACIONS ALCALDIA.

12.- PRECS I PREGUNTES.

**1.- PROPOSTA APROVACIÓ ESBORRANY DE L’ACTA DE LA SESSIÓ ANTERIOR.**

Es llegeix l’esborrany de l’acta de la sessió anterior: la sessió ordinària celebrada del dia 24 de maig de 2013. Un cop llegida, s’aprova per unanimitat i sense esmenes.

**2 – RATIFICACIÓ DECRETS D’ALCALDIA.**

 Es dóna compte que des de l’anterior sessió, s’han dictat els següents Decrets d’Alcaldia sotmesos a ratificació de la competència del Ple:

1.- **Decret d’Alcaldia 13/13**, de 7 d’agost de 2013, de concessió de llicència d’obres a la Sra. Imma Casas Planas de la llicència ambiental municipal per a la legalització de l’activitat ramadera porcina de cicle tancat, cavalls i avícola i cunícola a la finca La Vila, d’aquest terme municipal de Montclar.

2.- **Decret d’Alcaldia 14/13**, de 6 de setembre de 2013, d’acceptació formal del suport consistent en la “LA REALITZACIÓ I MANTENIMENT DEL MAPA DE PATRIMONI CULTURAL DEL TERME MUNICIPAL DE MONTCLAR”, atorgat a l’Ajuntament de Montclar per part de Oficina de Patrimoni Cultural de la Diputació de Barcelona.

3.- **Decret d’Alcaldia 15/13**, de 23 d’octubre de 2013, d’atorgament de llicència municipal d’obres a l’expedient d’obres demanat pel Sr. Miquel Riera Pedrisa , per tal de rehabilitar tres banys de la casa Cal Xavier.

4.- **Decret d’Alcaldia 16/13**, de 23 d’octubre de 2013, d’atorgament de llicència municipal d’obres a l’expedient d’obres demanat pel Sr. Ramon Perarnau en representació de la Societat SAT PERARNAU a la Casa Perarnau de Montmajor.

5.- **Decret d’Alcaldia 17/13**, de 30 d’octubre de 2013, d’atorgament de llicència municipal d’obres a l’expedient d’obres demanat pel Sr. Abel Balaguer Espelt per a una modificació del traçat d’un camí públic al camí de les Rompudes pel seu pas per la finca Casa Gua.

6.- **Decret d’Alcaldia 18/13**, de 30 d’octubre de 2013, d’atorgament de llicència municipal d’obres a l’expedient d’obres demanat pel Sr. Francesc de Rocafiguera García, per treure les verdisses i col.locar una tanca a la finca Mas Sant Quintí.

7.- **Decret d’Alcaldia 19/13**, de 30 d’octubre de 2013, d’atorgament de llicència municipal d’obres a l’expedient d’obres demanat pel Sr. Josep Pujantell Prat, per reformar la teulada de la finca Casa Nova del Pujol de la seva propietat.

8.- **Decret d’Alcaldia 20/13**, de 13 de novembre de 2013, de rectificació d’errors en l’atorgament de llicència ambiental municipal a l’expedient demanat per la Sra. Imma Casa Planas, per legalització de l’activitat ramadera porcina de cicle tancat, cavalls i avícola i cunícola a la finca La Vila.

9.- **Decret d’Alcaldia 21/13**, de 11 de desembre de 2013, d’aprovació de les festes locals municipals.

10.- **Decret d’Alcaldia 22/13**, de 20 de desembre de 2013, d’aprovació del calendari fiscal exercici 2013.

11.- **Decret d’Alcaldia 01/14**, de 8 de gener de 2014, d’acceptació formal de la subvenció per import de 7.403,81 € l’exercici 2013, i 7.403,81 € l’exercici 2014, per al manteniment i la prestació adequada i suficient dels serveis que siguin de la nostra competència, relativa al Programa complementari de “Suport a l’economia productiva local”, en el marc del Pla “Xarxa de Governs Locals”.

12.- **Decret d’Alcaldia 02/14**, de 15 de gener de 2014, d’atorgament de llicència municipal de segregació i agregació al Sr. Ramon Cots Parcerisa i la societat SAT Perarnau, per tal de segregar 2,6550 Ha. de la finca Santa Creu i agregar aquesta porció segregada a la finca colindant de SAT Perarnau.

13.- **Decret d’Alcaldia 03/14**, de 15 de gener de 2014, d’atorgament de llicència municipal de segregació i agregació a la societat SAT Perarnau, i als Srs. Esteve Vilaredes Pujols, Ramon Vilaredes Pujols i Amadeu Sabata Fígols, per tal de segregar 0,6903 Ha. de la finca Cal Dominguet i agregar aquesta porció segregada a la finca colindant de SAT Perarnau.

14.- **Decret d’Alcaldia 04/14**, de 29 de gener de 2014, de donació de trasllat de l’expedient de llicencia per executar unes obres d’Ampliació d’explotació porcina existent a la finca “Emprius i Camaret”, dins del TM de Montclar a l’OGAU perquè l’òrgan ambiental competent de la Generalitat emeti l’informe preceptiu.

15.- **Decret d’Alcaldia 05/14**, de 26 de febrer de 2014, d’atorgament de llicència municipal d’obres a l’expedient Número 01/14, Demanat per la Sra. Ramona Trasserra Cardó, per tal de dur a terme l’arranjament d’un mur de pedra.

16.- **Decret d’Alcaldia 06/14**, de 26 de febrer de 2014, d’aprovació de la liquidació del pressupost exercici 2013.

 Un cop llegits tots els decrets anteriors, es ratifiquen per unanimitat.

**3.- PROPOSTA APROVACIÓ INICIAL PRESSUPOST EXERCICI 2014.**

## Atès que en la tramitació per l’elaboració del Pressupost municipal per a l’exercici econòmic de 2014, s’han seguit els requisits que exigeix la legislació vigent.

Vist l’informe favorable al respecte emès per la Secretària-Interventora.

Atès que en el projecte de Pressupost s’hi contenen els crèdits necessaris i imprescindibles per a l’execució de la correcta gestió municipal i l’atenció dels serveis a càrrec de l’Ajuntament, així com per atendre totes les obligacions reconegudes per la Corporació, els qual es nodriran dels ingressos pressupostats, calculats en base als drets reconeguts a favor de la Corporació, els tributs, els impostos i preus públics aprovats.

Atès que en la relació de llocs de treball que integren la plantilla municipal estan contemplades totes les places creades reglamentàriament, amb la seva dotació econòmica corresponent pels conceptes que s’hi contenen.

 Atès que en les bases d’execució del pressupost es regulen exhaustivament els tràmits i procediments per l’execució efectiva de la gestió municipal i el control pressupostari, el Ple de l’Ajuntament, per unanimitat acorda:

**Primer**.- Aprovar de forma inicial el pressupost de l’Ajuntament per a l’exercici 2014, el resum del qual és el següent:

I) RESUM DEL PRESSUPOST DE LA CORPORACIÓ EXERCICI 2014

RESUM PER CAPÍTOLS

ESTAT D’INGRESSOS

|  |  |  |
| --- | --- | --- |
| CAPITOL | DENOMINACIÓ | EUROS |
|  |  |  |
|  | A). OPERACIONS CORRENTS |  |
| 1 | IMPOSTOS DIRECTES | **22.000,00** |
| 2 | IMPOSTOS INDIRECTES | **1.000,00** |
| 3 | TAXES I ALTRES INGRESSOS | **64.900,00** |
| 4 | TRANSFERENCIES CORRENTS |  **109.479,75**  |
| 5 | INGRESSOS PATRIMONIALS | **436,00** |
|  | TOTAL | **,00**  |
|  |  |  |
|  | B) OPERACIONS DE CAPITAL |  |
| 6 | ALINEACIÓ D’INVERSIONS REALS |  |
| 7 | TRANSFERENCIES DE CAPITAL | **146.280,00** |
| 8 | ACTIUS FINANCERS |  |
| 9 | PASSIUS FINANCERS  |  |
|  | **TOTAL** | **146.280,00** |
|  |  |  |
|  | **TOTAL**  | **344.095,75** |

ESTAT DE DESPESES:

|  |  |  |
| --- | --- | --- |
| CAPITOL | DENOMINACIÓ | EUROS |
|  |  |  |
|  | A). OPERACIONS CORRENTS |  |
| 1 | DESPESES DE PERSONAL | **44.500,00** |
| 2 | DESPESES EN BÉNS CORRENTS I SERVEIS | **98.765,75** |
| 3 | DESPESES FINANCERES | **250,00** |
| 4 | TRANSFERENCIES CORRENTS | **43.000,00** |
|  | TOTAL | **,00** |
|  |  |  |
|  | B) OPERACIONS DE CAPITAL |  |
| 6 | INVERSIONS REALS | **154.280,00** |
| 7 | TRANSFERENCIES DE CAPITAL |  |
| 8 | ACTIUS FINANCERS  |  |
| 9 | PASSIUS FINANCERS |  **3.300,00** |
|  | **TOTAL** | **,00** |
|  |  |  |
|  | **TOTAL** | **344.095,75** |

**Segon** .- Aprovar la plantilla de personal que es contempla en l’expedient de Pressupost.

### II) PLANTILLA I RELACIÓ LLOCS DE TREBALL DE L’ENTITAT

A) Personal funcionari Núm. Places Vacants

Secretari/a-Interventor/a 1 0

B) Personal Laboral

Administratiu/va 1 0

**Tercer**.- Aprovar les Bases d’execució del pressupost.

**Quart**.- Exposar al públic per termini de quinze dies, previ anunci en el Butlletí Oficial de la Província i en el tauló d’anuncis de l’Ajuntament, l’esmentat Pressupost, als efectes d’examen i reclamacions.

**Cinquè**.- Considerar definitivament aprovat el Pressupost si transcorregut el termini d’exposició pública no s’haguessin presentat reclamacions contra el mateix, entrant en vigor una vegada s’hagi complert allò que disposa l’article 112.3 de la Llei Reguladora de Bases de Règim Local i l’article 169 del Reial Decret Legislatiu 2/2004, de 5 de març, pel que s’aprova el Text Refós de la Llei Reguladora de les Hisendes Locals.

## **Sisè**.- ORDENAR la tramesa de còpia de l’expedient del Pressupost definitivament aprovat a la Subdelegació del Govern a Barcelona i Departament de Governació de la Generalitat de Catalunya, en compliment del que disposa l’article 169.4 del Reial Decret Legislatiu 2/2004, de 5 de març, pel que s’aprova el Text Refós de la Llei Reguladora de les Hisendes Locals.

**4.- PROPOSTA INICI EXPEDIENT PER LA CONTRACTACIÓ DE L’OBRA DE PAVIMENTACIÓ DE LA PLAÇA DE MONTCLAR, 2ª FASE.**

Atès que el Ple ordinari d’aquest Ajuntament, en data 15 de febrer de 2013, va aprovar inicialment el Projecte de “Pavimentació de la plaça de Montclar, 2ª fase”. Es va exposar al públic per un termini de 30 dies, mitjançant anunci al BOPB de data 4 d’abril de 2013, al DOGC número 6336 de data 15 de març de 2013 i al diari Regió7, de data 16 d’abril de 2013, durant el qual no es va presentar cap al·legació o reclamació a tal efecte.

El projecte es va aprovar definitivament sense necessitat de nou acord, amb un pressupost de 161.291,60 euros, procedint-se així mateix al replanteig del projecte.

Vista la memòria del cap del servei en què raona la necessitat de contractació de les obres de“Pavimentació de la plaça de Montclar, 2ª fase” pel procediment negociat sense publicitat a fi que puguin presentar-se com a mínim 3 ofertes per qualsevol interessat, recaient l’adjudicació en el licitador justificadament triat per l’òrgan de contractació, després d’efectuar consultes amb diversos candidats i negociar les condicions del contracte amb un o diversos d’ells.

Atès que de conformitat amb l’article 109.1 del Reial decret legislatiu 3/2011, de 14 de novembre, pel qual s’aprova el Text refós de la Llei de contractes del sector públic (en endavant TRLCSP), la celebració de contractes per part de les Administracions públiques requerirà la prèvia tramitació del corresponent expedient, que s’iniciarà per l’òrgan de contractació motivant la necessitat del contracte als termes previstos a l’article 22 del Text refós.

A tal efecte, la naturalesa i extensió de les necessitats que pretenen cobrir-se mitjançant el contracte projectat, així com la idoneïtat del seu objecte i contingut per satisfer-les, han de ser determinades amb precisió, deixant-ne constància a la documentació preparatòria, abans d’iniciar el procediment encaminat a la seva adjudicació. Resultant ser les següents:

 “La Junta de Govern Local de l’Ajuntament de Montclar, per acord pres en data 11 de març de 2009, va adjudicar l’obra titulada “Dotació de serveis al nucli de Montclar”.

 Aquesta obra formava part d’una primera fase d’adequació de la zona corresponent a la plaça del nucli de Montclar, per tal de millorar el seu accés al veïns i a la resta d’usuaris del municipi.

 Per tal de dotar de continuïtat aquestes obres de millora i acabar de consolidar l’adequació d’aquesta zona, es fa necessari contractar les obres de pavimentació de la plaça de Montclar, en aquesta segona fase.

Aquesta zona és de vital importància per al municipi, atès que és l’únic nucli urbà i en ell s’hi situen els edificis de les dependències municipals, l’església, el bar restaurant i el cementiri. Per tant, aquestes obres són del tot motivades i justificades.”.

D’acord amb el que disposa l’article 31.3 de la Llei 3/2007, de 4 de juliol, d’obra pública, els òrgans de contractació de les entitats locals i dels organismes, les entitats i les empreses públiques que en depenen són determinats per la legislació sobre règim local i la legislació sobre contractació administrativa.

Vist el dictamen de la Comissió Informativa, de data 12 de febrer de 2014.

Atès que en virtut d’allò disposat a l’epígraf 2 de la Disposició Addicional Segona del Reial Decret Legislatiu 3/2011, de 14 de novembre, pel qual s’aprova el text refós de la Llei de contractes del sector públic (TRLCSP) i l’article 274.1 b) del Decret Legislatiu 2/2003, de 28 de abril, Text refós de la Llei municipal i de règim local de Catalunya, l’òrgan competent per contractar la citada obra és el Ple de la corporació per superar la quantia del contracte el 10% dels recursos ordinaris del pressupost.

 Per unanimitat del plenari s’acorda:

**Primer**: Iniciar l’expedient per la contractació de l’obra ordinària consistent en la “Pavimentació de la plaça de Montclar, 2ª fase” pel procediment negociat sense publicitat a fi que puguin sol·licitar-se com a mínim 3 ofertes per qualsevol interessat, recaient l’adjudicació en el licitador justificadament triat per l’òrgan de contractació, després d’efectuar consultes amb diversos candidats i negociar les condicions del contracte amb un o diversos d’ells.

**Segon**: Que informin l’expedient el Secretari i Interventor municipal, en virtut d’allò disposat a la Disposició Addicional Segona del TRLCSP, l’article 275.1c) del Decret Legislatiu 2/2003, de 28 de abril, Text refós de la Llei municipal i de règim local de Catalunya.

**5.- PROPOSTA APROVACIÓ COMPTES DE RECAPTACIÓ DE L’ORGT, EXERCICI 2013.**

Vistos els Comptes de Gestió Recaptatòria realitzada per l’Organisme de Gestió Tributària durant l’exercici 2013 i corresponent a les liquidacions d’ingrés per rebut i liquidacions d’ingrés directe, així com les certificacions de descobert de tributs i preus públics liquidats per l’Ajuntament de Montclar i el Consell Comarcal del Berguedà,

Havent-se verificat que els ingressos que es reflecteixen en el Compte coincideixen amb els fons transferits a l’Ens, i vista la relació nominativa de deutors que configura l’estat demostratiu dels drets a cobrar, per unanimitat del plenari queden aprovats els referits comptes de la manera que segueixen:

AJUNTAMENT DE MONTCLAR

|  |  |
| --- | --- |
| Pendent de cobrament en període voluntari en data 31 de desembre |  |
| Rebuts  | 17.015,83 € |
| Liquidacions | 494,68 € |
| Pendent de cobrament en període executiu en data 31 de desembre |  |
| Rebuts  | 621,60 € |
| Liquidacions | 534,62 € |

CONSELL COMARCAL DEL BERGUEDÀ

|  |  |
| --- | --- |
| Pendent de cobrament en període voluntari en data 31 de desembre |  |
| Rebuts  | 00,00 € |
| Liquidacions | 00,00 € |
| Pendent de cobrament en període executiu en data 31 de desembre |  |
| Rebuts  | 61,16 € |
| Liquidacions | 00,00 € |

**6.- PROPOSTA MODIFICACIÓ FITXER XISSAP.**

Atès que els Serveis Socials disposen d’un aplicatiu informàtic per treballar en xarxa anomenat XISSAP, facilitat per la Diputació de Barcelona.

Això va suposar en el seu moment que l’Ajuntament adoptés l’acord de crear un fitxer anomenat XISSAP, amb la finalitat de portar la gestió integrada de la informació de dels serveis socials d’atenció primària municipals.

Actualment, la Diputació ha creat un nou aplicatiu que substituirà el XISSAP, anomenat, HESTIA. La novetat del qual és que està adaptat per als Consells Comarcals i el XISSAP només estava adaptat per a Ajuntaments.

Ara l’Ajuntament ha de modificar el seu fitxer XISSAP, que haurà de preveure la cessió i comunicació de dades a Entitats i Administracions Públiques que treballen amb els Ajuntaments en temes de serveis socials d’atenció primària, i ampliar les dades recollides.

Per tot això el Ple per unanimitat acorda:

**Primer**.- Modificar el fitxer XISSAP, creat per Resolució d’Alcaldia 07/09 de 6 de març de 2009, i publicat al BOPB núm. 66, de data 18 de març de 2009, en el sentit següent:

Modificar el contingut de dades bàsiques i altres dades, que ha de dir:

● Dades bàsiques: Nom i cognoms, adreça postal o electrònica, telèfon, DNI i NIF, número de Seguretat Social o Mutualitat, número de registre personal.

● altres dades: Estat civil, dades familiars, edat, sexe, data de naixement, nacionalitat, lloc de naixement, allotjament o habitatge, propietats o possessions, aficions i estils de vida, formació i titulacions , experiència professional, historial laboral, llocs de treball, ingressos i rendes, hipoteques, dades de nòmina, subsidis i beneficis, crèdits, préstecs i avals, impostos i deduccions i dades bancàries.

Afegir un punt f) cessions: “ a Entitats i Administracions Públiques que treballen amb els Ajuntaments en temes de serveis socials d’atenció primària. “

**Segon**.- Procedir a la publicació al BOPB, dels termes de la modificació del fitxer XISSAP.

**Tercer**.- Procedir a la inscripció de la modicació del fitxer XISSAP al Registre General de Protecció de Dades depenent de l’Agència de Protecció de Dades.

**7.- PROPOSTA D’APROVACIÓ DE LA FORMALITZACIÓ DEL CONFLICTE EN DEFENSA DE L’AUTONOMIA LOCAL CONTRA LA LEY 27/2013, DE 27 DE DICIEMBRE, DE RACIONALIZACIÓN Y SOSTENIBILIDAD DE LA ADMINISTRACIÓN LOCAL**

Al mes de maig d’enguany es compliran trenta cinc anys de la constitució dels ajuntaments democràtics. Al llarg d’aquests anys s’ha passat d’una situació en la qual van d’haver de planificar les ciutats per a fer front a un urbanisme desarrolista, especulatiu, afavoridor d'interessos individuals, i resoldre el dèficit d’infraestructures i d'equipaments bàsics, per afrontar noves realitats més complexes com el medi ambient, els canvis demogràfics i socioculturals de la nostra societat, fruits dels fenòmens migratoris, dels nous models familiars, de la dependència, de l'envelliment de la població, de la mediació social, entre altres. Tot això ja que els municipis són vius i cal donar resposta a les demandes i necessitats que plantegen els nostres ciutadans i ciutadanes.

Els ajuntaments han estat capaços d'afrontar els grans reptes i els canvis culturals de finals del S.XX i en aquesta primera dècada del S.XXI, des de l’autonomia local, són el principal dic de contenció contra la crisi, i el principal espai de resistència, de dignitat, de defensa dels drets de la ciutadania i els principals espais per generar alternatives socials i econòmiques per pal·liar els efectes de la crisi.

Malgrat aquests esforços els ajuntaments mai han tingut un finançament just i adequat. Durant aquests quasi bé trenta cinc anys les hisendes locals han estat l’assignatura pendent en la mesura que l’aportació financera de l’Estat a les administracions locals no s’ha adequat als serveis que presten.

El context actual de crisi econòmica està sent demolidor per als nostres municipis. Davant d’això els ajuntaments han hagut d’incrementar la despesa per donar resposta a aquesta emergència social.

Ara, en l’actual context de crisi, quan és més necessari que mai tenir una administració més propera, i tenir més recursos per fer front a aquesta realitat social, el govern de l’estat espanyol ha aprovat una “Llei de Racionalització i Sostenibilitat de l’Administració Local” (LRSAL) que suposa, de facto, una retallada competencial sense precedents que suposarà un important retrocés, atès que afectarà de ple als serveis que donen els ajuntaments.

Trenta cinc anys esperant un nou marc competencial i un finançament adequat per garantir serveis locals bàsics, perquè ara amb aquesta llei el municipalisme torni a un model de fa quaranta anys enrere amb un marc competencial raquític, i que allunya la capacitat de decisió sobre les polítiques de proximitat, i també allunya les decisions i el control de la ciutadania acabant amb el valor de proximitat que permet la prevenció, la detecció i l’actuació per garantir uns mínims de cohesió i convivència en el conjunt de pobles i ciutats de Catalunya.

Aquesta Llei aprofita la situació de crisi econòmica per modificar l’estructura de l’estat espanyol i recentralitzar amb l’excusa de la sostenibilitat econòmico-financera. Una llei que vol privatitzar els serveis, principalment dels tres grans serveis públics locals que encara es demostren econòmicament rendibles: l’abastament d’aigües, el tractament de residus i l’enllumenat públic.

LRSAL vulnera l’Estatut de Catalunya en matèria d’organització territorial i de règim local, i converteix als ajuntaments en un apèndix de l’estat, i en una instància merament administrativa i sota control en el seu funcionament, vulnerant així l’actual marc basat en el principi d’autonomia local i principi de subsidiarietat, reconegut a la Carta Europea d’Autonomia Local com a criteri de proximitat en l’atribució de competències i d’eficàcia en la redistribució.

Davant d’aquesta situació les entitats municipalistes i els sindicats han iniciat una campanya d’informació a la ciutadania dels efectes de l’aplicació de la Llei de Racionalització i Sostenibilitat de l’Administració Local, així com la defensa del món local perquè els ajuntaments som l’administració que estem millor preparats per oferir serveis de proximitat.

Volem seguir reivindicant el nostre paper per seguir tenint el protagonisme en la defensa, garantia i l'enfortiment dels drets socials i la millora del benestar de la ciutadania. En canvi aquesta llei afecta a la quotidianitat i a les necessitats bàsiques de la gent, i redueix la capacitat de resposta dels governs locals.

**Fonaments de dret**

La Llei 27/2013, de 27 de desembre de 2013, de Racionalització i Sostenibilitat de l’Administració Local (LRSAL) va entrar en vigor el 31 de desembre de 2013.

El conflicte en defensa de l’autonomia local, d’acord amb l’art. 75 bis LOTC, es pot plantejar quan les normes de l’Estat amb rang de llei lesionin l’autonomia local constitucionalment garantida.

D’acord amb l’art. 75 ter 2 i 3 LOTC, per iniciar la tramitació del conflicte en defensa de l’autonomia local és necessari l’acord del Ple de les Corporacions locals amb el vot favorable de la majoria absoluta del número legal de membres d’aquesta. De manera prèvia a la formalització del conflicte, s’ha de sol·licitar dictamen, amb caràcter preceptiu però no vinculant, del Consell d’Estat.

En conseqüència, i per unanimitat del plenari s’acorda:

### **Primer**.- Iniciar la tramitació per a la formalització del conflicte en defensa de l’autonomia local contra els articles primer i segon i demès disposicions afectades de la Ley 27/2013, de 27 de diciembre de 2013, de Racionalización y Sostenibilidad de la Administración Local (BOE núm. 312 de 30 de desembre de 2013) d’acord amb el text que s’adjunta, segons el que s’estableix en els arts. 75 bis i següents de la Ley Orgánica 2/1979, de 3 de octubre, del Tribunal Constitucional.

### **Segon**.- A tal efecte, sol·licitar Dictàmen del Consejo de Estado, conforme a l’establert en l’art. 75 ter 3 de la Ley Orgánica 2/1979, de 3 de octubre, del Tribunal Constitucional, per conducte del Ministerio de Hacienda y Administraciones Públicas, a petició de l’entitat local de major població (art. 48 Ley 7/1985, de 2 de abril, reguladora de las Bases de Régimen Local), així com atorgar a aquesta entitat la delegació necessària.

**Tercer.-** Facultar i encomanar a l’Alcalde per a la realització de tots els tràmits necessaris per portar a terme els acords primer i segon i expressament per a l’atorgament d’escriptura de poder tan ampli i suficient com en dret es requereixi a favor de la Procuradora Dña. Virginia Aragón Segura, col. Núm. 1040 de l’Il·lustre Col·legi de Procuradors de Madrid per tal que, en nom i representació de l’Ajuntament de Montclar de forma solidària i indistinta interposi conflicte en defensa de l’autonomia local contra la Ley 27/2013, de 27 de diciembre de 2013 (BOE núm. 312 de 30 de desembre de 2013), de Racionalización y Sostenibilidad de la Administración Local,seguint-lo per tots els seus tràmits i instàncies fins a obtenir sentència ferma i la seva execució.

**8.- PROPOSTA DONACIÓ COMPTE LIQUIDACIÓ PRESSUPOST EXERCICI 2013.**

Vista la documentació incorporada a l’expedient de liquidació del pressupost de la corporació de 2013.

Atès que segueix l’estructura fixada per la Regla 64 i següents de l’Ordre EHA/4042/2004, de 23 de novembre, per la qual s’aprova la Instrucció del model simplificat de comptabilitat local.

Atès que la secretària interventora de l’Ajuntament ha emès informe en sentit favorable.

Vist l’article 191 del Text Refós de la Llei reguladora de les Hisendes Locals, aprovat per Real Decret Legislatiu 2/2004, de 5 de març,

Vistes les dades més significatives de la liquidació del pressupost de l’exercici 2012, que són les que es detallen a continuació:

**Primer**.- Aprovar la liquidació del Pressupost general de l’Ajuntament de Montclar, corresponent a l’exercici de 2013, amb el resultat que s’indica:

- Drets reconeguts nets.................................................................253.895,79 €

- Obligacions reconegudes netes..................................................248.832,77 €

- Desviacions positives de finançament................................................0

- Desviacions negatives de finançament...............................................0

- Romanent de tresoreria per despeses generals................................ 0

 **Resultat pressupostari ajustat..............................................5.063,02€**

**Segon**.- Aprovar l’estat de romanent de tresoreria general, determinat per les següents quantitats:

* Deutors pendents de cobrament a fi d’exercici................... 162.273,50 €
* Creditors pendents de pagament a fi d’exercici................... 93.717,14 €
* Fons líquids a la tresoreria................................................... 46.643,46 €
* Romanent líquid de tresoreria ............................................. 115.199,82 €
* Saldos de dubtós cobrament .............................................. 613,62 €
* **Romanent per a despeses generals................................. 114.586,20 €**

**Tercer**.- Que es remeti còpia de la liquidació a la Generalitat de Catalunya i a la Delegació d’Hisenda.

**9.- PROPOSTA APROVACIÓ DE L’ACTA DE LES OPERACIONS DE DELIMITACIÓ ENTRE ELS TERMES MUNICIPALS DE L’ESPUNYOLA I DE MONTCLAR.**

Atès que la Direcció General d’Administració Local del Departament de Governació i Administracions Públiques de la Generalitat de Catalunya va adreçar comunicació a l’Ajuntament de Montclar per tal d’iniciar l’elaboració del mapa municipal de Montclar.

Atès que per tal de seguir el tràmit procedimental en aquest expedient de delimitació de terme es va adoptar el corresponent acord plenari per a l’inici de l’expedient de delimitació del terme municipal i de nomenament de la comissió municipal de delimitació per acord de Ple ordinari de data 2 de febrer de 2011.

Atès que en data 28 de maig de 2013 es va procedir a realitzar les operacions de delimitació dels termes, a través del reconeixement físic de la línia de terme per part de les comissions nomenades per cadascun dels ajuntaments i pels tècnics designats en representació de la Generalitat de Catalunya, i posteriorment es va procedir a la redacció de la corresponent acta de delimitació i posterior signatura.

Atès que per tal de seguir el tràmit procedimental en aquest expedient de delimitació de terme es fa precís que els dos municipis afectats aprovin l’acta de delimitació de terme per acord plenari amb el quòrum de majoria absoluta en el termini màxim de tres mesos comptadors a partir de la data de les operacions de delimitació.

Existint conformitat amb les trenta-dues fites reconegudes en l’acta de delimitació de terme per part d’ambdues comissions de delimitació de terme.

 De conformitat amb el que disposen els articles 47.2.c) de la Llei 7/1985, de 2 d’abril, reguladora de les bases del règim local, article 28.1 i següents del Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, i l’article 31.3 del Decret 244/2007, de 6 de novembre, pel qual es regula la constitució i la demarcació territorial dels municipis, de les entitats municipals descentralitzades i de les mancomunitats de Catalunya.

 Per unanimitat del plenari s’adopten els següents acords:

**Primer**.- Aprovar l’Acta de les operacions de delimitació entre els termes municipals de Montclar i l’Espunyola, redactada el dia 28 de maig de 2013 amb la conformitat de les dues comissions de delimitació de terme.

**Segon**.- Notificar aquest acord a l’Ajuntament de l’Espunyola i a la Direcció General d’Administració Local.

**Tercer**.- Facultar al Sr. Alcalde de l’Ajuntament de Montclar o regidor en qui delegui per tal de poder executar aquest acord àmpliament.

**10.- ASSUMPTES SOBREVINGUTS.**

No n’hi ha.

**11.- INFORMACIONS ALCALDIA.**

El Sr. Alcalde informa que s’han delimitat uns 1.300 m2 a les Forques, per tal d’aclarir les propietats municipals respecte les propietats privades veïnes. Informa que també s’hi vol fer un cobert-magatzem per guardar-hi trastos, com ara cubes, eines, etc.

**12.- PRECS I PREGUNTES.**

El Sr. Romà Giró demana per la teulada de l’església i si es té previst demanar alguna subvenció per arranjar-la. L’Alcalde contesta afirmativament, atès que ja s’ha demanat una subvenció a la Diputació de Barcelona .

I sense més assumptes a tractar, s’aixeca la sessió essent les 18:10 hores, del que jo secretària en dono fe.